ועדת הכספים, כנסת 20, פרוטוקול מספר 423, 2016-07-25 00:00

משה גפני: עצרתי את הדיון בהצעת חוק תקציב המדינה ואני עובר לבקשת מבקר המדינה להאריך את מועד מסירת הדין וחשבון של מבקר המדינה בדבר חשבונות הסיעות לתקופת הבחירות לכנסת ה-20 ולתקופות השוטפות – על פי סעיף 10(ו) לחוק מימון מפלגות, התשל"ג-1973.

משה גפני: הסעיף השני הוא הארכת מועדים לפי חוק מימון מפלגות, התשל"ג-1973 (המפלגה הלאומית הערבית).

משה גפני: משרד מבקר המדינה, בבקשה.

<חנה רותם: אנחנו מבקשים את אישור יושב ראש ועדת הכספים לדחיית מועד מסירת דוח מבקר המדינה על הבחירות לכנסת ה-20 ועל הבחירות השוטפות.

<חנה רותם: הדבר נובע בעיקר מכיוון שלא כל הסיעות סיימו את התהליך מול מבקר המדינה ולא מסרו את התייחסותם לממצאי הביקורת.

<חנה רותם: נחוץ מעט זמן כדי לתת להם להתייחס על מנת שנוכל לתת דוח ממצה ומקיף.

משה גפני: לגבי הבקשה של המפלגה הלאומית הערבית.

<חנה רותם: המפלגה הלאומית הערבית הייתה מיוצגת בכנסת הקודמת ולא מיוצגת בכנסת הנוכחית.

<חנה רותם: מל"ע.

מיקי רוזנטל: אם משרד מבקר המדינה היה כותב דוח על משרד ממשלתי שמישהו עושה עבירה ולא מוסר את הדוח שלו בזמן - - -

משה גפני: לא.

משה גפני: הוא לא עשה עבירה.

מיקי רוזנטל: ודאי שהוא עשה עבירה.

משה גפני: הוא קיבל אישור.

<חנה רותם: לא.

מיקי רוזנטל: הוא לא עמד במועד שנקבע בחוק.

מיקי רוזנטל: עכשיו משרד מבקר המדינה אומר לעבריין, טוב, בסדר, נאריך לך.

מיקי רוזנטל: זה נשמע לא סביר.

<חנה רותם: שני דברים אני יכולה להגיד על הדבר הזה.

<חנה רותם: קודם כל, אין סנקציה על אי הגשת דוח חוץ מהעובדה שלא להגיש דוח.

<חנה רותם: שנית, אנחנו סבורים שהאינטרס הציבורי לפחות אומר שכדאי שאנחנו נבקר את ההוצאות שהם הוציאו בכנסת הקודמת ונביא אותן לידיעת הציבור.

<חנה רותם: אם לא נאשר להם את הגשת הדוח, לא הגשנו.

<שלומית ארליך: נוסח ההחלטה.

מיקי רוזנטל: אולי ראוי שנקבע סנקציה בחוק.

משה גפני: לזה צריך לתקן את החוק.

<שלומית ארליך: בהתאם לסעיף 10(ו) לחוק מימון מפלגות, התשל"ג-1973 – זה הסעיף שבעצם מקנה את הסמכות לוועדת הכספים לשנות את המועדים הקבועים – ובהסכמת מבקר המדינה, מחליטה ועדת הכספים של הכנסת כמפורט להלן: להאריך עד יום כ"ב באלול התשע"ו (25 בספטמבר 2016) את מועד מסירת דוח מבקר המדינה לגבי תוצאות ביקורת החשבונות לתקופת הבחירות לכנסת ה-20, לרבות של מפלגת יחד בראשות אלי ישי.

<שלומית ארליך: זה כיוון שבפעם הקודמת שהארכנו, עשינו סעיף ספציפי למפלגת יחד בראשות אלי ישי שיוכלו להגיש את הדוחות עד ה-1 בספטמבר.

<שלומית ארליך: אנחנו ניתן להם בעצם יחד עם כולם עד ה-25 בספטמבר.

<שלומית ארליך: וכן את מועד מסירת דוח מבקר המדינה לגבי תוצאות ביקורת החשבונות השוטפים של המפלגות לתקופה המתחילה ביום כ"א בשבט התשע"ג (1 בפברואר 2013) והמסתיימת ביום י"א בניסן התשע"ה (31 במרץ 2015).

<שלומית ארליך: להאריך עד יום י"א באב התשע"ז (15 באוגוסט 2016) את מועד מסירת החשבונות השוטפים של המפלגה הלאומית הערבית לתקופה המתחילה ביום כ"א בשבט התשע"ג (1 בפברואר 2013) ומסתיימת ביום י"א בניסן התשע"ה (31 במרץ 2015).

<שלומית ארליך: על אף האמור בפסקה (1) – שזאת בעצם הסמכות לתת למבקר הארכה מעבר ל-25 בספטמבר ביחס לאותה מפלגה לאומית ערבית – להאריך עד יום י"ח בטבת התשע"ז (16 בינואר 2017) – שזה לפי החוק 22 שבועות – את מועד מסירת דוח מבקר המדינה לגבי תוצאות ביקורת החשבונות השוטפים של המפלגה הלאומית הערבית לתקופה המתחילה ביום כ"א בשבט התשע"ג (1 בפברואר 2013) והמסתיימת ביום י"א בניסן התשע"ה (31 במרץ 2015).

משה גפני: אפשר לקיים על זה הצבעה אחת?

<שלומית ארליך: כן.

משה גפני: מי בעד אישור ההחלטה כפי שהוקראה על ידי היועצת המשפטית?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור ההחלטה – פה אחד

משה גפני: ההחלטה אושרה.

משה גפני: תודה רבה.